b'\n_START_ARTICLE_\nShetlands\xc3\xb8yenes flagg\n_START_PARAGRAPH_\nShetlands\xc3\xb8yenes flagg best\xc3\xa5r av et hvitt, nordisk kors p\xc3\xa5 bl\xc3\xa5 bakgrunn. Det ble offisielt vedtatt av \xc3\xb8yenes kommunale myndigheter, Shetland Islands Council, 13. desember 2006, etter \xc3\xa5 ha v\xc3\xa6rt i uoffisiell bruk i mange \xc3\xa5r. Flagget ble i februar 2005 sanksjonert av Skottlands heroldsembete. Ved vedtakelsen i 2006 ble flagget gitt nye m\xc3\xa5l. Flagget skal v\xc3\xa6re i st\xc3\xb8rrelsesforholdet 3:5 og feltene ved stangen skal v\xc3\xa6re kvadratiske, et bevisst valg for \xc3\xa5 gj\xc3\xb8re flagget likt flaggene for Island, F\xc3\xa6r\xc3\xb8yene og Norge._NEWLINE_Shetlands\xc3\xb8yenes flagg ble tegnet av to studenter, norsk\xc3\xa6ttede Roy Gr\xc3\xb6nneberg og Bill Adams, i 1969 i anledning av at det dette \xc3\xa5ret var 500 \xc3\xa5r siden Shetlands\xc3\xb8yene kom under Skottland. Flagget kombinerer Skottlands bl\xc3\xa5 og hvite farger med korsformen i Norges flagg og tanken var at flagget derigjennom skulle vise at \xc3\xb8yene har h\xc3\xb8rt under begge land.'